บลจ.บัวหลวง เสนอขายกองทุนใหม่เน้นตราสารหนี้-เงินฝากตปท.3-9 ก.พ.นี้
บลจ.บัวหลวง เสนอขายกองทุนใหม่ เน้นตราสารหนี้-เงินฝากตปท.3-9 ก.พ.นี้
3 ก.พ. 2559

บริษัทหลักทรัพย์จัดการกองทุนบัวหลวง เสนอขายกองทุนใหม่ คือ กองทุนรวมบัวหลวงธนสารพลัส 5/16 อายุประมาณ 6 เดือน ลงทุนขั้นต่ำ 10,000 บาท เสนอขายครั้งแรก (IPO) ระหว่างวันที่ 3 – 9 กุมภาพันธ์ 2559 กองทุนดังกล่าวจะเน้นลงทุนในตราสารแห่งหนี้ต่างประเทศ และหรือเงินฝากต่างประเทศ ไม่น้อยกว่า 80% ของ NAV โดยจะลงทุนในตราสารหนี้ภาครัฐ รัฐวิสาหกิจ สถาบันการเงิน และหรือภาคเอกชน ในระดับ Investment grade ประมาณการผลตอบแทน 1.65% ต่อปี ขนาดโครงการ 5,000 ล้านบาท
ทั้งนี้ กองทุนดังกล่าว เหมาะสมกับเงินลงทุนของผู้ลงทุนที่ต้องการสร้างผลตอบแทนจากการลงทุนในตราสารแห่งหนี้ต่างประเทศ โดยเลือกลงทุนในตราสารหนี้ของกิจการที่มีความมั่นคง และมีศักยภาพในการให้ผลตอบแทนที่ดี อย่างไรก็ตาม เงินลงทุนที่จะนำมาลงทุนในกองทุนนี้ ควรเป็นเงินส่วนที่สามารถลงทุนได้ตามอายุกองทุน ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน สำหรับตราสารหนี้ และ/หรือประเทศที่จะลงทุนอาจมีการเปลี่ยนแปลงได้ ทั้งนี้ ขึ้นอยู่กับสภาวการณ์ของตลาดตราสารหนี้ขณะนั้นๆ